गजानन मारणेच्या पत्नीने जेव्हा मनसेच्या तिकिटावर निवडणूक लढवली होती\nकाही दिवसांपूर्वी येरवडा कारागृहामध्ये बंदी असलेल्या एका आरोपीच्या समर्थकांनी त्याचा वाढदिवस कारागृहाबाहेर फटाके फोडून साजरा केल्याच्या बातम्या प्रसिद्ध झाल्या होत्या. 

गजानन मारणे याचा आता राजकीय पक्षांशी संबंध असल्याचेही उघड झाले आहे. फेसबुकवर गजानन पंढरीनाथ मारणे महाराज, गजानन मारणे युवा मंच, गजानन मारने प्रतिष्ठान पुणे अशी फेसबुक पेजेस आणि अकाऊंटस् असल्याची दिसून येतात.

त्याची पत्नी जयश्री यांनी 2012 साली पुण्यामध्ये कोथरुडमधून पुणे महानगरपालिकेची निवडणूक लढवली होती. यावेळेस त्या मनसेच्य़ा तिकिटावर निवडूनही आल्या होत्या. सध्या जयश्री आणि गजानन यांचा मनसेशी किंवा इतर कोणत्या पक्षाशी संबंध आहे का हे अद्याप समजलेले नाही. त्याबद्दल मनसेकडून माहिती उपलब्ध झाल्यावर ती या बातमीत अपडेट करण्यात येईल.

मराठी माणसासाठी निवडणूक लढतेय- जयश्री मारणे

जयश्री मारणे यांनी आपल्या निवडणुकीबाबत इंडियन एक्सप्रेसकडे माहिती दिली होती. 2012 साली त्याचे वृत्त प्रसिद्ध झाले होते. आमचा मुख्य अजेंडा मराठी माणसासाठी काम करणे हा आहे. कोथरुडमधील स्थानिकांचे प्रश्न सोडवणे आणि शिवसृष्टीचे काम मार्गी लावेन हे माझे आश्वासन असल्याचे त्यांनी याबातमीत सांगितले होते.

मनसेचे तिकीट मेरिटवर मिळाले- गजानन मारणे

"माझ्या पत्नीची कोणतीही गुन्हेगारी पार्श्वभूमी नसल्याने हा तिच्या उमेदवारीबद्दल मुद्दा बनवण्यात येऊ नये. तिला तिच्या मेरिटवर तिकीट मिळाले आहे", असं मारणे यांनी या बातमीत सांगितलं होतं. 

मारणे 2012 साली बोलताना पुढं म्हणाले होते, "आपल्याकडे मोठ्या पक्षांनी गंभीर गुन्ह्यात शिक्षा झालेल्या लोकांना तिकिटं दिलेली आहेत. मी बहुतांश खटल्यांतून मुक्त झालो आहे तसेच मकोकाही वगळण्यात आला आहे. न्यायव्यवस्थेवर माझा पूर्ण विश्वास आहे. सध्या न्यायालयात माझ्याविरुद्ध 4 खटले सुरू आहेत. त्यातूनही मी बाहेर पडेन अशी मला खात्री वाटते."

परीक्षा देऊन मिळाली होती उमेदवारी

जयश्री मारणे यांना मनसेचे तिकीट मिळाल्यावर टाइम्स ऑफ इंडियानेही यासंदर्भात 2012 साली वृत्त प्रसिद्ध केले होते. त्या वृत्तामध्ये मनसेचे तेव्हाचे शहर उपाध्यक्ष अजय शिंदे म्हणाले होते, "जयश्री यांनी तिकिटासाठी संपर्क केला. त्यांनी उमेदवार निवडीच्या परिक्षेसारखी प्रक्रिया पार पाडली आणि त्यांची उमेदवारीसाठी निवड झाली. म्हणून आम्ही त्यांना तिकीट दिलं आहे."

 पक्षाची सध्याची यासंदर्भातील बाजू...\n\ntl;dr:
गेले दोन दिवस पुण्यातील गजानन मारणे याचं नाव सोशल मीडिया आणि माध्यमांमध्ये जोरदार चर्चेत आहे. गजानन मारणेच्या सुटकेनंतर त्यासंदर्भात विविध बातम्या आणि अनेक नव्या गोष्टी बाहेर पडत आहे. पुण्यामध्ये गेल्या अनेक दिवसांमध्ये अशा प्रकारच्या घटना घडत असल्याचे दिसून आले आहे.